stanford-oval/wikipedia huggingface dataset:
האופרה של בוסטון
היסטוריה

בשנת 1958 הקימו שרה קולדוול ולינדה קאבוט בלק, עם אחרים, את להקת האופרה של בוסטון בסכום התחלתי של $5,000 בלבד, וחנכו אותה בהפקה של "מסע הירח" של ז'אק אופנבך בבוסטון קומון, עם צוות שכלל את אדלאיד בישופ בתפקיד המלכה פופוט. "הבוסטון גלוב" שיבח את מיומנות ההפקה והלהקה הוזמנה להציג את היצירה על מדשאות הבית הלבן, בנוכחות הנשיא דווייט ד. אייזנהאואר. בעקבות הצלחה זו, החליטה קלדלוול להעלות הפקה של לה בוהם של ג'אקומו פוצ'יני.
היסטוריה > תיאטרון דונלי ושנות הנדודים: 1979-1958

בנקודה זו פעלה הלהקה ללא תיאטרון בית משלה. בית האופרה הישן של בוסטון, שהוקם בשנת 1909, לא היה בשימוש במשך שנים ונהרס חודשים ספורים לפני שקולדוול הקימה את להקתה. בסופו של דבר שכרה קולדוול את תיאטרון דונלי להפקת "לה בוהם", והתיאטרון היה לאולם ההופעות של הלהקה עד להריסתו כעבור עשר שנים, ב-1968.
את שבע השנים הבאות, שבהן חיפשה אולם הופעות קבוע, עשתה הלהקה בנדודים מאולם לאולם, בהם תיאטרון שוברט בבוסטון, אולם קרסגה של המכון הטכנולוגי של מסצ'וסטס, ה"סייקלוראמה" ואוניברסיטת טאפטס. לבסוף, בשנת 1975, סיכמה הלהקה על שכירת תיאטרון אורפיאום בבוסטון, שם קיימה את הופעותיה בחמש השנים הבאות.
היסטוריה > בית האופרה של בוסטון וסופה של תקופה: 1990-1980

אף כי תיאטרון אורפיאום ענה על דרישות הלהקה, חלומה של קלדלוול היה בית משלה ללהקתה בשנת 1978 קנתה הלהקה את בית הקולנוע RKO לשעבר ברחוב וושינגטון במרכז בוסטון. הבניין נרכש בעזרת פטרונית האופרה סוזן טמקן. על אף סגולותיו הרבות של הבניין והפוטנציאל שהיה לו, מצבו היה ירוד וגם לאחר השיפוצים שנעשו בו, היו עדיין תיקונים נחוצים, שעלותם הייתה מעבר ליכולת הלהקה. אף על פי כן, שרה קולדוול לא נרתעה ובשנת 1980 העבירה את הלהקה אל ביתה החדש, שנחנך בשם בית האופרה של בוסטון. עם הזמן התברר, שעלויות התחזוקה של הבניין גבוהות מדי, עקב התקלות והקלקלות שהלכו ורבו בו. הלהקה לא יכלה לעמוד בהוצאות ולאחר עונת 1989–1990 מכרה את הבניין לקבלן פיתוח מטקסס. אף כי טכנית המשיכה הלהקה להתקיים עוד שנה, לא היו עוד הפקות אופרה מנקודה זו ואילך.
היסטוריה > הופעות בולטות

לאורך כל תולדותיה של הלהקה הופיעה שורה מרשימה של זמרים בהפקותיה. כבר בשנים הראשונות ב"דונלי", הצליחה קולדוול למשוך אמנים מן השורה הראשונה, שבין הנודעים שבהם בברלי סילס וג'ואן סאת'רלנד אל רשימת המבצעים של הלהקה. קולדוול גם קידמה כישרונות חדשים כדוגמת ג'יימס בילינגס, שהחלו את דרכם המקצועית בלהקה. עוד זמרים נודעים שרו בהפקות להקת האופרה של בוסטון, בהם יוניס אלברטס, מרילין הורן, אווה מרטון, שריל מילנס, מגדה אוליברו, רנאטה טבאלדי, נורמן טרייגל, שירלי ורט וג'ון ויקרס, בין רבים אחרים.
גם בתפקידים אחרים בצוות הלהקה כיהנו אנשים ידועי-שם, כמו רלף ליפורד, שהיה מנצח-חבר למשך כמה שנים וקנט נגאנו, שהחל את קריירת הניצוח שלו עם הלהקה. לסלו ג. בוניס היה נשיא הלהקה בשנים 1967–1986 ודאר ויליאמס עבד כמנהל הבמה שלה. גם כמה מעצבים חשובים עבדו עם הלהקה, בהם רודולף היינריך, מינג צ'ו לי, הרברט זן, הלן פונד ועוד. רקדנית הבלט פאט קולגייט הופיעה עם הלהקה בהזדמנויות רבות. במאי המשנה יאוכם ייסד בהמשך את התיאטרון הרפטוארי של בוסטון (בעזרת שרה קולדוול), ועסק בהפקות אופרה, תיאטרון וטלוויזיה.
במהלך שלושים ושתיים שנותיה, זכתה להקת האופר ה של בוסטון לתהילה בינלאומית על תוכניותיה החדשניות. בהנהגתה של קולדוול, העלתה הלהקה את הבכורות האמריקאיות של אופרות כמו "משה ואהרון" של ארנולד שנברג, מלחמה ושלום של סרגיי פרוקופייב, "הטרויאנים" ו"בנוונוטו צ'ליני" של הקטור ברליוז, "אינטולרנצה 1960" של לואיג'י נונו, "לולו" של אלבן ברג, "מונטזומה" של רוג'ר סשנס ו"טאוורנר" של פיטר מקסוול דייוויס, בין רבות אחרות.
הערות שוליים

↑  ריצ'רד דייר, הבוסטון גלוב, "שרה קולדוול, אמרגנית האופרה של בוסטון, מתה בגיל 82", 25 במרץ 2006
↑  אנתוני תומסיני, ניו יורק טיימס, "מנהלת האופרה של בוסטון, שרה קולדוול שאין להכניעה, הלכה לעולמה בגיל 82" 25 במרץ 2006
| --- | --- |
בקרת זהויות :  NLI: 987007317569405171  LCCN: no00039302  MusicBrainz: d0cf6aa7-d47c-434b-bf55-05a52901e854  VIAF: 122723476   WorldCat (עם VIAF): 122723476
2043

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
שנת 2043 היא השנה ה-43 במאה ה-21. זוהי שנה רגילה, שאורכה 365 ימים. 1 בינואר 2043 לפי הלוח הגרגוריאני מקדים את 1 בינואר לפי הלוח היוליאני ב-13 ימים.
כל התאריכים שלהלן הם לפי הלוח הגרגוריאני.
אירועים צפויים

14 בינואר - סלובניה תסגור את תחנת הכוח הגרעינית היחידה שלה.
אירועים צפויים > אירועים צפויים בתאריך לא ידוע

50 אחוז ממעטפת הקרח הקיצית של ים רוס עשויה להפשיר בשנה זו.
החללית צ'אנג-אה 3 עשויה להיכבות 30 שנה אחרי ששוגרה.
הערות שוליים

↑  תומפסון ראורטרס, Slovenia and Croatia to extend lifespan of Krsko nuclear plant, Foro Nuclear (באנגלית)
↑  ואקר סמיט' גוניור, The effects of changing winds and temperatures on the oceanography of the Ross Sea in the 21st century, AGU100 (בבאנגלית)
↑  אנדרו ג'ונס, China’s telescope on the Moon is still working, and could do for 30 years, GBtimes (באנגלית) (ארכיון)
2032

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
שנת 2032 היא השנה ה-32 במאה ה-21. זוהי שנה מעוברת, שאורכה 366 ימים. 1 בינואר 2032 לפי הלוח הגרגוריאני מקדים את 1 בינואר לפי הלוח היוליאני ב-13 ימים.
כל התאריכים שלהלן הם לפי הלוח הגרגוריאני.
אירועים צפויים

יולי - תיערך אולימפיאדת בריזבן
13 בנובמבר - מעבר כוכב חמה על פני השמש
פתיחת קו המטרו M1 בישראל
ה'תשצ"ב

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
ה'תשצ"ב (5,792) ובקיצור תשצ"ב – היא שנה עברית  אשר תחל ביום א' בתשרי, אור ל-18 בספטמבר 2031, ותסתיים ביום כ"ט באלול, 5 בספטמבר 2032.
המולד של תשרי חל ביום רביעי, 0 שעות ו-549 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה שלישית לשמיטה, ושנת 16 במחזור העיבור ה-305. תקופת ניסן שבשנה זו היא תחילת שנת 24 (סימנה כדידז) במחזור השמש ה-207.
שנה זו היא שנת 1,963 לחורבן הבית, ושנת 2,343 לשטרות.
מדינת ישראל תחגוג ביום העצמאות ה'תשצ"ב 84 שנות עצמאות.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
כ"ד בתשרי חל בשבת, ולכן יום הזיכרון לחללי מלחמת חרבות ברזל נדחה ליום ראשון כ"ה בתשרי.
כ"ט בחשוון חל ביום השבת, ולכן חג הסיגד מוקדם ליום חמישי כ"ז בחשוון
ה' באייר חל ביום שישי, ולכן יום העצמאות מוקדם ליום חמישי ד' באייר ויום הזיכרון לחללי מערכות ישראל מוקדם ליום רביעי ג' באייר.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
ה'תשפ"ט

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
ה'תשפ"ט (5,789) ובקיצור תשפ"ט – היא שנה עברית  אשר תחל ביום א' בתשרי, אור ל-21 בספטמבר 2028, ותסתיים ביום כ"ט באלול, 9 בספטמבר 2029.
המולד של תשרי חל ביום שלישי, 9 שעות ו-368 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנת שמיטה, ושנת 13 במחזור העיבור ה-305. תקופת ניסן שבשנה זו היא תחילת שנת 21 (סימנה כאלאא) במחזור השמש ה-207.
שנה זו היא שנת 1,960 לחורבן הבית, ושנת 2,340 לשטרות.
מדינת ישראל תחגוג ביום העצמאות ה'תשפ"ט 81 שנות עצמאות.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
כ"ד בתשרי חל בשבת, ולכן יום הזיכרון לחללי מלחמת חרבות ברזל נדחה ליום ראשון כ"ה בתשרי.
כ"ט בחשוון חל ביום השבת, ולכן חג הסיגד מוקדם ליום חמישי כ"ז בחשוון
ה' באייר חל ביום שישי, ולכן יום העצמאות מוקדם ליום חמישי ד' באייר ויום הזיכרון לחללי מערכות ישראל מוקדם ליום רביעי ג' באייר.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
ה'תת"ה

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
ה'תת"ה (5,805) ובקיצור תת"ה – היא שנה עברית  אשר תחל ביום א' בתשרי, אור ל-22 בספטמבר 2044, ותסתיים ביום כ"ט באלול, 11 בספטמבר 2045.
המולד של תשרי חל ביום חמישי, 10 שעות ו-782 חלקים. לפיכך זו שנה מסוג השא. איננה מעוברת, ואורכה 355 ימים.
זו שנה שנייה לשמיטה, ושנת 10 במחזור העיבור ה-306. תקופת ניסן שבשנה זו היא תחילת שנת 9 (סימנה טלזא) במחזור השמש ה-208.
שנה זו היא שנת 1,976 לחורבן הבית, ושנת 2,356 לשטרות.
מדינת ישראל תחגוג ביום העצמאות ה'תת"ה 97 שנות עצמאות.
לוח שנה > מאפייני לוח השנה

שנה מסוג השא, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
כ"ד בתשרי חל בשבת, ולכן יום הזיכרון לחללי מלחמת חרבות ברזל נדחה ליום ראשון כ"ה בתשרי.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
כ"ז בניסן חל ביום ראשון, ולכן יום הזיכרון לשואה ולגבורה נדחה ליום שני כ"ח בניסן (כלל זה הוחל משנת ה'תשנ"ז - 1997).
ד' באייר חל ביום ראשון, ולכן יום הזיכרון לחללי מערכות ישראל נדחה ליום שני ה' באייר ויום העצמאות נדחה ליום שלישי ו' באייר (כלל זה הוחל משנת ה'תשס"ד - 2004).
2045

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
שנת 2045 היא השנה ה-45 במאה ה-21. זוהי שנה רגילה, שאורכה 365 ימים. 1 בינואר 2045 לפי הלוח הגרגוריאני מקדים את 1 בינואר לפי הלוח היוליאני ב-13 ימים.
כל התאריכים שלהלן הם לפי הלוח הגרגוריאני.
אירועים צפויים

12 באוגוסט - ליקוי חמה יתרחש מצפון קליפורניה עד לפלורידה.
אירועים צפויים > תחזיות לגבי שנה זו

העתידן ריי קורצווייל חוזה סינגולריות טכנולוגית לשנה זו. כלומר מחזור מהיר של שיפור עצמי על ידי בינה מלאכותית, וכתוצאה מכך התפתחות טכנולוגית נפיצה.
מבוסס על רעיונותיו של ריי קורצווייל, המגזין טיים חוזה שבני האדם יהיו בני אלמוות בשנה זו.
תחזית דמוגרפית "תחזה את אוכלוסיית מצרים תעקוף את אוכלוסיית רוסיה עד לשנת 2045" על פי ניל פרגוסון.
2 מהערים הגדולות של יפן – טוקיו ואוסקה – צפויות להיות מחוברות ישיר על ידי רכבת בריחוף מגנטי.
על פי מחקר של נאס"א מ-2003, משימה מאוישת וקולוניזציה הבאה של הירח של צדק, קליסטו אולי תהיה אפשרית למשך כל השנה הזו.
יוזמת 2045 (אנ') תסתיים.
בשנה זאת צפויה להסתיים בניית סקיי מייל טאואר בטוקיו והוא היה המגדל הראשון בעולם בגובה מייל
בתרבות ובאומנות

סדרת הטלוויזיה הדיסטופית הספרדית "הגדר" מתארת את ספרד כדיקטטורה באותה שנה.
הערות שוליים

↑  Lamb, Gregory M. (2005-12-10). "Progress at light speed: Ray Kurzweil". USA Today. נבדק ב-2008-01-28.
↑  Grossman, Lev (2011-02-10). "Singularity: Kurzweil on 2045, When Humans, Machines Merge - TIME". Content.time.com. נבדק ב-2015-11-11.
↑  "The Year the World Really Changed," Newsweek, November 16, 2009
↑  "High Power MPD Nuclear Electric Propulsion (NEP) for Artificial Gravity HOPE Missions to Callisto" (PDF). Trajectory.grc.nasa.gov. אורכב מ-המקור (PDF) ב-2012-07-02. נבדק ב-2015-11-11.
ה'תשצ"ט

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
ה'תשצ"ט (5,799) ובקיצור תשצ"ט – היא שנה עברית  אשר תחל ביום א' בתשרי, אור ל-30 בספטמבר 2038, ותסתיים ביום כ"ט באלול, 18 בספטמבר 2039.
המולד של תשרי חל ביום רביעי, 4 שעות ו-420 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה שלישית לשמיטה, ושנת 4 במחזור העיבור ה-306. תקופת ניסן שבשנה זו היא תחילת שנת 3 (סימנה גיוא) במחזור השמש ה-208.
שנה זו היא שנת 1,970 לחורבן הבית, ושנת 2,350 לשטרות.
מדינת ישראל תחגוג ביום העצמאות ה'תשצ"ט 91 שנות עצמאות.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
כ"ד בתשרי חל בשבת, ולכן יום הזיכרון לחללי מלחמת חרבות ברזל נדחה ליום ראשון כ"ה בתשרי.
כ"ט בחשוון חל ביום השבת, ולכן חג הסיגד מוקדם ליום חמישי כ"ז בחשוון
ה' באייר חל ביום שישי, ולכן יום העצמאות מוקדם ליום חמישי ד' באייר ויום הזיכרון לחללי מערכות ישראל מוקדם ליום רביעי ג' באייר.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
2038

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
שנת 2038 היא השנה ה-38 במאה ה-21. זוהי שנה רגילה, שאורכה 365 ימים. 1 בינואר 2038 לפי הלוח הגרגוריאני מקדים את 1 בינואר לפי הלוח היוליאני ב-13 ימים.
כל התאריכים שלהלן הם לפי הלוח הגרגוריאני.
אירועים צפויים

הגשושית ניו הורייזונס צפויה לעזוב את מערכת השמש.
אירועים צפויים > ינואר

5 בינואר - ליקוי חמה שיראה מהאיים הקריביים, האוקיינוס האטלנטי ומערב אפריקה.
19 בינואר - לפי תרחיש באג 2038, עלולות להתרחש תקלות בתוכנות המשתמשות בזמן יוניקס לחישוב הזמן.
אירועים צפויים > אפריל

25 באפריל - חג הפסחא מתרחש בתאריך המאוחר ביותר שלו, הפעם האחרונה שזה קרה הייתה בשנת 1943.
אירועים צפויים > יולי

2 ביולי - ליקוי חמה שיראה מאמריקה, אפריקה ומהאוקיינוס האטלנטי.
אירועים צפויים > דצמבר

26 בדצמבר - ליקוי חמה מלא שיראה מאוסטרליה, ניו זילנד ואזור האוקיינוס השקט הדרומי.
ראו גם

באג 2038 הוא באג שעלול לגרום לתקלות בתוכנות המשתמשת בשיטת POSIX לחישוב הזמן (כמו מרבית מערכות היוניקס). הבאג משפיע על תוכנות המחזיקות את הזמן במשתנה מסוג מספר באורך 32 ביט עם סימן ומפרשות את ערך המשתנה כמספר השניות שחלפו מתחילת 1 בינואר 1970. ב-19 בינואר 2038 צפוי המשתנה לגלוש, כפי שממחיש הציור (שהוא קובץ GIF מונפש), ולשבש את תצוגת הזמן.
פגי קאס

| --- | --- |

פגי קאס (משמאל) לצידם של ג'יימס ת'ורבר וג'און אנדרסון בתוכנית הרביו A Thurber Carnival", 1960"
 לידה:  21 במאי 1924 בוסטון, מסצ'וסטס, ארצות הברית
 פטירה:  8 במרץ 1999 (בגיל 74) ניו יורק סיטי, ניו יורק, ארצות הברית
 מדינה:  ארצות הברית 
 תקופת הפעילות:  1949–1997 (כ־48 שנים)
 מקום לימודים:  בית הספר הלטיני של קיימברידג'  סטודיו אייץ' בי 
 פרסים והוקרה:  פרס טוני
 פרופיל ב-IMDb
 
מרי מרגרט "פגי" קאס (באנגלית: Mary Margaret “Peggy” Cass;‏ 21 במאי 1924 – 8 במרץ 1999) הייתה שחקנית וקומיקאית אמריקאית, זוכת פרס טוני ומועמדת פרס אוסקר לשחקנית המשנה הטובה ביותר לשנת 1958 על הופעתה בסרט "דודה מיים".
ביוגרפיה

קאס נולדה בבוסטון למרגרט קאס וריימונד ג'יימס. קאס רדפה אחר קריירת כבר משחק מגיל צעיר. לאחר תקופת לימודים ב"בית הספר קיימבריג' הלטיני לדרמה" עברה קאס להתגורר בניו יורק שם עבדה כמזכירה, מוקדנית וגם בתור דוגמנית. היא זכתה להזדמנות על בימות תיאטרון לקראת סוף שנות ה-40 ותחילת שנות ה-50 של המאה ה-20.
קאס זכתה להכרה לראשונה בשנת 1956 בזכות תפקידה כמזכירה אגנס גוץ' במחזה "דודה מיים", תפקיד בעבורו זכתה קאס בפרס טוני. בשנת 1958 המחזה עובד קולנועית על ידי מורטון דהקוסטה, העיבוד הוכתר כמוצלח ביותר וקאס שחזרה על תפקיד אגנס גוץ' הועמדה לפרס אוסקר לשחקנית המשנה הטובה ביותר ולפרס גלובוס הזהב.
קאס המשיכה לשחק בתיאטרון ובטלוויזיה והשתתפה במספר מצומצם של סרטים כמו "If It's Tuesday, This Must Be Belgium" של מל סטיוארט.
בשנת 1987 שיחקה בסיטקום בת עונה 1 של רשת FOX "נשים בכלא", בתור אווה שיפלי לצדה של סי-סי-אייץ' פאונדר.
קאס נפטרה ב-8 במרץ 1999 ממצב של אי-ספיקת לב כשהיא בת 74 . קאס הייתה נשואה לכומר ולמחנך יוג'ין מייקל פיניי ולא היו לה ילדים.
2028

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
שנת 2028 היא השנה ה-28 במאה ה-21. זוהי שנה מעוברת, שאורכה 366 ימים. 1 בינואר 2028 לפי הלוח הגרגוריאני מקדים את 1 בינואר לפי הלוח היוליאני ב-13 ימים.
כל התאריכים שלהלן הם לפי הלוח הגרגוריאני.
אירועים צפויים

אולימפיאדת הקיץ ה-34 תתקיים בלוס אנג'לס (ארצות הברית).
15 בפברואר – גמר תוקפן של תקנות שעת חירום (יהודה והשומרון – שיפוט בעבירות ועזרה משפטית), התשכ"ז-1967
14 באפריל – יתקיים ליקוי חמה חלקי.
26 ביוני – האסטרואיד (153814) 2001 WN5 יעבור במרחק של 248,000 ק"מ (154,000 מייל) מכדור הארץ.
18 ביולי – סיום תקופת הזיכיון של חברת דרך ארץ על כביש 6. החל מתאריך זה הכביש הופך מכביש אגרה לכביש ציבורי באחריות המדינה.
22 ביולי – ליקוי חמה מלא ייצפה מעל אוסטרליה, כולל סידני, וניו זילנד.
26 באוקטובר – האסטרואיד (35396) 1997 XF11 יעבור במרחק 930,000 ק"מ (580,000 מייל) מכדור הארץ.
18 בנובמבר ימלאו 100 שנים למיקי מאוס הראשון.
החלפת צי המטוסים מסוגי A-10 ת'נדרבולט II ו-F-16 פייטינג פלקון על ידי מטוס הקרב מהדור החמישי ה-F-35.
בחירת נשיא מדינת ישראל – בבחירות אלה תבחר הכנסת את הנשיא ה-12, אשר יחליף בתפקידו את יצחק הרצוג.
הצפי לסיום העבודות להקמת הקו הירוק של הרכבת הקלה בגוש דן.
הערות שוליים

↑  חוזה השכירות על כביש 6 של חברת דרך ארץ מול המדינה, באתר חוצה ישראל
אל דימיולה

| --- | --- |

 לידה:  22 ביולי 1954 (בן 70) ג'רזי סיטי, ארצות הברית 
 שם לידה:  Albert Laurence Di Meola 
 מוקד פעילות:  ג'רזי סיטי, ניו ג'רזי
 תקופת הפעילות:  מ-1974
 מקום לימודים:  מכללת ברקלי למוזיקה, Bergenfield High School 
 עיסוק:  מוזיקאי, כותב שירים
 סוגה:  ג'אז, ג'אז פיוז'ן
 שפה מועדפת:  אנגלית 
 כלי נגינה:  גיטרה 
 חברת תקליטים:  קולומביה רקורדס 
 אתר רשמי
 פרופיל ב-IMDb
 
אל לורנס דימיולה (באנגלית: Al Laurence Di Meola; נולד ב-22 ביולי 1954 בג'רזי סיטי ניו ג'רזי) הוא גיטריסט איטלקי-אמריקאי המנגן בסגנונות ג'אז לטיני ופיוז'ן.
ביוגרפיה

דימיולה גדל בברגנפילד ניו ג'רזי, למשפחה ממוצא איטלקי. כשהיה בן שמונה קיבל השראה מאלביס פרסלי והתחיל לנגן בגיטרה. המורה שלו כיוון אותו לנגן סטנדרטים של ג'אז. דימיולה סיפר כי הושפע מגיטריסטי הג'אז ג'ורג' בנסון וקני בורל ומנגני הבלוגראס קלרנס וייט ודוק ווטסון. את ההשפעה הלטינית ספג במועדוני סלסה שהלך אליהם בנעוריו.
בשנת 1971 הוא החל ללמוד במכללת ברקלי למוזיקה בבוסטון, מסצ'וסטס. בשנת 1974, כשהיה בן 19, שכר אותו צ'יק קוריאה להחליף את ביל קונורס בלהקת הפיוז'ן החלוצית "Return To Forever" עם סטנלי קלארק ולני וייט. הוא הקליט שלושה אלבומים עם הלהקה, ועזר לרביעייה להשיג את הצלחתה המסחרית הגדולה ביותר – כל שלושת האלבומים היו בין 40 המובילים בטבלת בילבורד 200 בארצות הברית.
בשנת 1976 התפרקה "Return To Forever" ודימיולה החל להקליט אלבומי סולו שכללו מיזוג של ג'אז, פלמנקו ומוזיקה ים תיכונית. אלבומו "Elegant Gypsy" הגיע למעמד של אלבום זהב בארצות הברית. בשנת 1980 הקליט את אלבום ההופעה החיה האקוסטית "Friday Night in San Francisco" עם פאקו דה לוסיה וג'ון מקלפלין. אלבום שזכה להכרה עולמית, נמכר ביותר משני מיליון עותקים ברחבי העולם, ונחשב לאחד מאלבומי הגיטרה האקוסטית המשפיעים בכל הזמנים.
בתחילת דרכו, כפי שעולה באלבום הסולו הראשון שלו Land of the Midnight Sun" 1976", היה דימיולה ידוע בשליטתו הטכנית ובקומפוזיציות המהירות והמורכבות שלו. אך גם באלבומיו המוקדמים החל לחקור תרבויות ים תיכוניות וז'אנרים אקוסטיים כמו פלמנקו. דוגמאות בולטות הן "סאנדנס ים תיכוני" ו"גברת רומא, אחות ברזיל "מתוך האלבום "Elegant Gypsy". אלבומיו המוקדמים היו בעלי השפעה בקרב גיטריסטי רוק וג'אז. באלבום Scenario מ-1983 הוא בחן את הצד האלקטרוני של הג'אז בשיתוף פעולה עם הקלידן יאן האמר. החל מהשינוי הזה, הוא הרחיב עוד את אופקיו באלבום האקוסטי Cielo e Terra, הוא החל לשלב סינתיסייזר גיטרות באלבומי אמצע שנות השמונים כמו Soaring Through a Dream. בשנות התשעים הקליט דימיולה אלבומים קרובים יותר למוזיקה עולמית ולסגנונות לטיניים מודרניים מאשר לג'אז. יוצא מן הכלל הבולט היה האלבום Kiss My Axe מ-1991, שהגיע למקום השני במצעד אלבומי הג'אז בארצות הברית.
דימיולה שיתף פעולה עם אמנים כמו הבסיסט סטנלי קלארק, עזיזה מוסטפא זאדה, הכנר ז'אן-לוק פונטי ופול סיימון.
בשנת 2023, אל דימיולה לקה בהתקף לב במהלך הופעה ברומניה. לאחר המקרה, הוא פרסם הצהרה המביעה תודה על התמיכה שקיבל והזכיר שהוא מתמודד עם מצב רפואי הדורש חופש מהופעות. דימיולה מתכנן לחדש את הופעותיו בשנת 2024 ומצפה ליצור מוזיקה שוב.
פרסים והוקרה

דימיולה זכה ארבע פעמים ברציפות בפרס גיטריסט הג'אז הטוב ביותר בסקר שערך המגזין "Guitar Player".
בשנת 2018 הוענק לו תואר דוקטור לשם כבוד למוזיקה ממכללת ברקלי.
הופעות בישראל

מאז שנות ה-80 הופיע אל דימיולה בישראל כמה פעמים.
בפברואר 1991, במהלך מלחמת המפרץ ערך בישראל סיבוב הופעות עם דויד ברוזה.
בנובמבר 2001, הופיע בישראל בפעם הרביעית במסגרת פסטיבל ג'אז תל אביב. ב-2016 הגיע שוב להופיע בפסטיבל ג'אז תל אביב.
ב-2003 הגיע לסיבוב הופעות בישראל שכלל שמונה הופעות. ב-2007 הגיע לשבע הופעות בישראל.
דיסקוגרפיה

1976 – Land of the Midnight Sun
1977 – Elegant Gypsy
1978 – Casino
1980 – Splendido Hotel
1982 – Electric Rendezvous
1982 – Tour De Force – Live
1983 – Scenario
1985 – Cielo e Terra
1985 – Soaring Through a Dream
1987 – Tirami Su
1990 – Al Di Meola Plays Piazzolla
1991 – Kiss My Axe
1991 – World Sinfonia
1992 – The Best of Al Di Meola – The Manhattan Years
1993 – World Sinfonia II – Heart of the Immigrants
1994 – Orange and Blue
1998 – The Infinite Desire
1999 – Christmas: Winter Nights
2000 – World Sinfonía III – The Grande Passion
2002 – Flesh on Flesh
2003 – Al Di Meola Revisited
2006 – Vocal Rendezvous
2006 – Al Di Meola and Andrea Parodi
2006 – Consequence of Chaos
2006 – Diabolic Inventions And Seduction For Solo Guitar
2011 – Pursuit of Radical Rhapsody
הערות שוליים

↑  יוסי כסיף, עליונות הגיטרה, חדשות, 18 בספטמבר 1986
↑  Kolosky, Walter (2002). "John McLaughlin, Al DiMeola, Paco DeLucia: Friday Night in San Francisco (1981)". אורכב מ-המקור ב-22 באוקטובר 2012. נבדק ב-8 בינואר 2012. {{cite web}}:  (עזרה)
↑  אבי מורגנשטרן, קלאסיקה בזול, מעריב, 22 באוגוסט 1985
↑  Caroline Brew, Guitarist Al Di Meola Thanks Fans for ‘Outpouring of Love and Support’ After Suffering Heart Attack on Stage, Plans to Resume Tour in 2024, Variety, ‏2023-09-30 (באנגלית אמריקאית)
↑  רותי ויטל, לא צריך להסביר למה באתי, מעריב, 4 בפברואר 1991
↑  אל דימיולה החודש בישראל, באתר הארץ, 4 בנובמבר 2001
↑   בן שלו, פסטיבל ג'ז תל אביב: ההופעה של אל דימיולה היתה טובה יותר מקודמותיה, באתר הארץ, 8 בדצמבר 2016
↑  בן שלו, הווירטואוז המוגבל, באתר הארץ, 8 ביולי 2003
↑  בן שלו, אל דימיולה לשבע הופעות בישראל, באתר הארץ, 25 במרץ 2007
בן שלו, וירטואוזיות עקרה, באתר הארץ, 1 באפריל 2007
| --- | --- |
בקרת זהויות :  NLI: 987007330157705171  PLWABN: 9810576755005606  BNE: XX844993  BnF: cb13893286n (data)  GND: 13435947X  ISNI: 0000 0001 1450 4961  LCCN: n83046965  LNB: 000337291  MusicBrainz: 09c0f334-f9de-4970-b9ee-ef799cd093be  NDL: 00737749  NKC: xx0020130  NLK: KAC2018I0136  NTA: 071292772  SUDOC: 156456141  VIAF: 85427757   WorldCat (עם VIAF): 85427757 
דימיולה בהופעה עם פאקו דה לוסיה וג'ון מקלפלין
ויליאם דיילי

ויליאם מייקל "ביל" דאליי (באנגלית: William Michael "Bill" Daley; נולד ב-9 באוגוסט 1948) הוא משפטן ופוליטיקאי אמריקאי, ולשעבר בנקאי. דיילי היה ראש סגל הבית הלבן במשך שנה בשנים 2011–2012 תחת הנשיא ברק אובמה, ובין השנים 1997–2000 היה מזכיר המסחר של ארצות הברית. ב-2019 התמודד לראשות עיריית שיקגו, אך סיים במקום השלישי ולא העפיל לסיבוב השני.
ביוגרפיה > תחילת דרכו

דיילי נולד בשיקגו שבאילינוי. הוא הילד השביעי ובן הזקונים במשפחה ממנה יצאו שורות פוליטיקאים ואנשי ציבור. אביו היה ראש עיריית שיקגו ה-48 ריצ'רד דיילי (1976-1902) ואמו הייתה אלינור דיילי (2003-1907), שהתפרסמה בעיקר בשל היותה הגברת הראשונה של שיקגו. אחיו הוא ג'ון גיילי, לשעבר חבר בית המחוקקים של מדינת אילינוי ואח נוסף שלו הוא ריצ'רד מ. דיילי, שכיהן כראש עיריית שיקגו ה-54. דיילי סיים את לימודיו במכינה סנט איגנשיוס ב-1966. הוא בוגר אוניברסיטת לויולה בשיקגו ובעל תואר דוקטור במשפטים מבית הספר למשפטים על שם ג'ון מרשל. מאוחר יותר קיבל דיילי תואר דוקטור לשם כבוד משפטים מבית הספר למשפטים ע"ש ג'ון מרשל כאות הוקרה. למעט תקופה בשנים 1977–1980, שבמהלכה ישב במועצה המייעצת להזדמנות כלכלית, הוא עסק בעריכת דין פרטית במשרד עורכי הדין "דיילי וג'ורג'".
בשנות ה-80 של המאה ה-20 הצטרף אל הבנק הממוזג של שיקגו, שם הוא היה סגן נשיא ראשון (1989-1990) ולאחר מכן נשיא ומנהל התפעול הראשי (1990–1993). דיילי חזר לעסוק בחוק ומשפט, כשותף במשרד "מאייר, בראון ופלאט" בשנים 1993–1997. ב-1993 מונה דיילי בידי הנשיא ביל קלינטון למועצת המנהלים של התאחדות המשכנתאות הפדרלית הלאומית וכיהן שם במשך ארבע שנים עד ל-1997.
ביוגרפיה > מזכיר המסחר

אחרי שסיים את חברותו במועצת התאחדות המשכנתאות, מונה למזכיר המסחר של ארצות הברית. במהלך כהונתו במחלקת המסחר פיקח על המסחר האלקטרוני, ניהל את מפקד האוכלוסין של ארצות הברית של שנת 2000, הרחיב את תוכניות הפיתוח העסקי של בני המיעוט באמריקה, ופיקח על מגוון רחב של יוזמות כלכליות באחת התקופות הכלכליות החזקות ביותר בהיסטוריה של ארצות הברית, בה נוספו 23 מיליוני משרות עסקיות. דיילי עזב את התפקיד במטרה לנהל את מסע הבחירות של אל גור לנשיאות לקראת הבחירות לנשיאות ארצות הברית 2000.
ביוגרפיה > קריירה אחרי ממשל קלינטון

בדצמבר 2001, לאחר תום הבחירות וסיום כהונתו כמזכיר המסחר, הוא מונה לנשיא חברת SBC Communications כדי לסייע בשיקום תדמית החברה. במאי 2004 מונה דיילי ליו"ר מחלקת המערב התיכון של תאגיד ג'יי פי מורגן צ'ייס, לאחר שרכש התאגיד את בנק וואן קורפוריישן. ב-2007 מונה דיילי לתפקיד מנהל אחריות תאגידית, תפקיד בו החזיק עד 2010. דיילי שירת בעבר בדירקטוריון של בואינג, מרק, בוסטון נכסים, ואוניברסיטת לויולה בשיקגו. כיום הוא נאמן של אוניברסיטת נורת'ווסטרן וחבר במועצה ליחסי חוץ. ב-2010 עוטר בפרס "עשיית היסטוריה" מטעם מוזיאון ההיסטוריה של שיקגו על מנהיגות אזרחית.